Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

UPDATE, ora 12:05. 1-6, 6-4, 4-6. GAME, SET și MECI! Simona Halep părăsește primul Grand Slam al anului, în optimile de finală.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 12:02. 1-6, 6-4, 4-5. Game la 0 pentru Simona! Acum să sperăm că Serena își va pierde concentrarea, iar Simona va găsi punctele câștigătoare.

UPDATE, ora 11:59. 1-6, 6-4, 3-5. Serena pierde doar o minge și se află, acum, în fața unui singur game de calificarea în sferturile de finală.

UPDATE, ora 11:54. 1-6, 6-4, 3-4. Din păcate, forehadul Simonei trimite minge în plasă, iar break-ul apare pentru americancă.

UPDATE, ora 11:49. 1-6, 6-4, 3-3. Trei mingi de break pentru Simona, în acest game, anulate de Serena cu primul serviciu. Simona a făcut semne către loja ei pentru ca cei prezenți acolo să o încurajeze mai des. Tot cu serviciul, Serena și-a procurat mingea de set, pe care a adjudecat-o.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:38. 1-6, 6-4, 3-2. Un nou game la 0 și pentru Simona! Este al treilea game "alb" consecutiv din acest set. Simona o plimba tot mai des pe Serena și folosește foarte bine contre-pied-ul. Este clar că Serena nu mai poate să alerge și se va baza doar pe serviciu.

UPDATE, ora 11:36. 1-6, 6-4, 2-2. Răspunde și Serena cu un game la 0. Americanca a servit, pănă acum, 8 ași.

UPDATE, ora 11:33. 1-6, 6-4, 2-1. Simona răspunde bine și trece din nou la conducerea setului, după un game la 0.

UPDATE, ora 11:29. 1-6, 6-4, 1-1. Game, Serena. Încă o dată a trims formidabil la exterior, iar Simona nu a avut cum să returneze primul serviciu.

UPDATE, ora 11:25. 1-6, 6-4, 1-0. Game foarte echilibrat, cel mai lung de până acum, adjudecat de Simona, care începe să o plimbe pe Serena pe tot terenul.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:17. 1-6, 6-4. BREAK și SET! Simona egalează scorul la seturi, după o singură șansă!! A fost un game în care Serena a greșit mult la primul serviciu. 37 de minute a durat acest set, foarte echilibrat.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:11. 1-6, 5-4. Backhand superb al Simonei, game pentru jucătoarea noastră.

UPDATE, ora 11:06. 1-6, 4-4. Din păcate pentru Simona, serviciul Serenei este în continuare foarte bun, iar americanca egalează.

UPDATE, ora 11:04. 1-6, 4-3. Simona răspunde pe măsură, ca un adevarat lider de este și închide game-ul cu as! Să sperăm că Serena va începe să obosească și să-și piardă precizia la primul serviciu.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:02. 1-6, 3-3. Serena nu dă semne de oboseală și își adjudecă game-ul pe propriul serviciu tot la 0.

UPDATE, ora 10:58. 1-6, 3-2. Game, Simona, la 0! Jucătoarea noastră trece la conducerea setului. Cine știe, poate fi un moment de revenire pentru Halep...

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:56. 1-6, 2-2. Break pentru Simona! A fost cel mai lung game de până acum. Simona a avut o primă minge de break, dar Serena a anulat-o cu un serviciu devastator. Americanca a avut șansa de a încheia game-ul, dar Simona a revenit. Serena nu a mai găsit terenul cu primul serviciu, Simona a ajuns să aibă o nouă minge de break și să-l adjudece, al doilea al său din acest meci.

UPDATE, ora 10:49. 1-6, 1-2. Serena is on fire! Break pentru americancă, într-un game în care Simona nu a putut să câștige mai mult de un punct.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:45. 1-6, 1-1. În continuare, Serena servește impecabil și nu are nicio emoție în a-și adjudeca game-urile. Evident, vorbim și de această dată de un game extrem de rapid, la 0.

UPDATE, ora 10:43. 1-6, 1-0. Simona a servit în deschiderea setului secund. Liderul WTA a revenit de la 15-30 și și-a câștigat pentru prima dată serviciul în acest meci.

UPDATE, ora 10:38. 1-6. Primul set este adjudecat de Serena Williams, după doar 20 de minute! Grație serviciului excelent, americanca și-a procurat trei mingi de set și a închis game-ul cu un as!

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:37. 1-5. Break, Serena! Americanca zburdă pe teren, iar Simona nu găsește soluția pentru a stopa loviturile foarte precise ale adversarei.

UPDATE, ora 10:34. 1-4. Game pentru Serena, care a pus stăpânire pe joc. Serena se impune prin serviciul devastator. Cu toate astea, a fost un game în care Halep a condus cu 30-0, dar de la acel moment nu a mai câștigat niciun punct.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:29. 1-3. Al treilea game la rând câștigat de Serena, care se distanțează după un nou break. Avem deja trei break-uri în primele patru game-uri.

UPDATE, ora 10:26. 1-2. De această dată, Serena își câștigă game-ul pe propriul serviciu și trece la conducere. Serena pare intrată în partidă în aceste momente. Serviciul la teu a ajutat-o pe americancă să câștige game-ul.

UPDATE, ora 10:23. 1-1. Serena egalează printr-un rebreak. Multe greșeli neforțate din partea Simonei... Primul serviciu nu a ajutat-o pe jucatoarea noastră, care a făcut și o primă dublă greșeală.

UPDATE, ora 10:20. 1-0. Ce start pentru Simona, care punctează printr-un break la 0 primul game al meciului!

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:18. Serena a întârziat startul partidei, iar Marija Cicak a avertizat-o direct. A început meciul. Serena servește.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:10. Cele două jucătoare şi-au făcut apariţia în arenă, iar jocul începe în câteva momente. Marija Cicak este arbitrul din scaun al disputei de pe Rod Laver Arena,

UPDATE, ora 10:00. Simona se află deja pe culoarul principal care duce pe Rod Laver Arena. Se citește multă concentrare pe fața liderului mondial, dar și o condiție foarte bună.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Faptul că partida reprezintă capul de afiș al optimilor de la Melbourne a fost recunoscut și de una dintre rivalele celor două, Karolina Pliskova. ”Cu siguranță este cel mai puternic meci din optimile de finală, la acest turneu. Va fi o adevărată provocare pentru toată lumea, mai ales pentru cele două, pentru că ele nu au mai jucat de ceva vreme una împotriva celeilalte. Din ce am văzut puțin de la acest Australian Open, Serena a jucat chiar bine în această săptămână la Melbourne. Cred că e un meci deschis, un meci tare, bun, foarte probabil de neratat", a spus Pliskova, pentru site-ul oficial al competiției de la Antipozi.

Simona Halep - Serena Williams Australian Open | Serena e favorita tuturor

Deși Simona Halep este numărul unu mondial, majoritatea specialiștilor o consideră pe Serena Williams favorită în a zecea confruntare directă dintre cele două. Chris Evert a fost impresionată de evoluțiile Serenei de la Australian Open 2019. ”Serena a jucat încântător, atât de bine încât o văd favorită în meciul cu Halep. A acoperit excelent terenul și a servit la parametri cei mai înalți.

Nicio altă jucătoare din turneu nu a arătat nivelul pe care l-a avut sora mai mică a familiei Williams până în acest moment. A fost cea mai bună, dar evident că în partea a doua a turneului se pot întâmpla multe”, a spus Evert, înainte de marele meci.

Pentru Mary Joe Fernandez, fostul număr 4 mondial din WTA, Simona trebuie să joace un tenis la cel mai înalt nivel, adică să servească foarte inteligent și să caute schimburile de mingi cât mai lungi.

"Simona trebuie să servească foarte bine, Serena a returnat până acum foarte bine. Trebuie să încerce să servească foarte mult la corp, să nu îi ofere prea mult timp de reacție Serenei și trebuie să extindă schimbul de mingi. Serena se mișcă mult mai bine anul acesta, dar cred în continuare că aici poate să câștige meciul Simona, în mod special mișcând-o în partea dreaptă a terenului".

Simona Halep - Serena Williams Australian Open | Serena, favorita caselor de pariuri

Casele de pariuri nu consideră că vom avea parte de un duel echilibrat între numărul unu mondial și cea considerată cea mai bună jucătoare din istorie. Astfel, cota la victorie a Serenei este de doar 1.40, în timp ce Halep a primit o cotă de 3.

Interesant e că tot o cotă de 3 are Serena Williams și la câștigarea primului Grand Slam al anului. ”Simo” are o cotă de 10 pentru a ridica trofeul deasupra capului, la Melbourne.

Simona Halep - Serena Williams Australian Open | Cel mai mare avantaj al liderului mondial

Jurnaliştii de la ESPN au analizat şansele Simonei Halep (numărul unu mondial) în faţa Serenei, în optimile Australian Open. Americanii sunt fascinaţi de modul în care arată sportiva noastră, după o lungă perioadă de inactivitate.

Halep le-a luat la rând pe sportivele de peste Ocean. Mai întâi a fost Kenin, care a reprezentat o adevărată provocare, pentru ca apoi să nu îi dea vreo şansă lui Venus. Acum, în faţa campioanei noastre se află Serena, cea mai titrată sportivă din istorie. Aceasta a pierdut un singur meci în faţa Simonei, însă există şanse mari ca Simo să repete performanţa din grupele Turneului Campioanelor (2014).

"Cel mai mare avantaj al Simonei contra Serenei e legat de programul avut până acum. Williams nu a avut încă o adversară pe măsură, iar acest lucru poate fi o capcană. De partea cealaltă, Simona nu putea cere o mai bună pregătire pentru acest meci. A avut două dispute grele, pe care le-a depăşit şi a căpătat multă încredere, pentru ca apoi să o învingă fără drept de apel pe Venus", notează ESPN.

Simona Halep - Serena Williams Australian Open | Darren Cahill, aproape de jucătoarea noastră

Cea mai bună jucătoare a lumii lasă de înțeles că un rol important în evoluțiile de la Melbourne îl are încă fostul antrenor, Darren Cahill.

"Chiar dacă nu am un antrenor, am mai spus-o, Darren este lângă mine în aceste zile. Nu poate veni în loja mea sau la vestiar pentru că nu este antrenor oficial, dar mă ajută extrem de mult. Apreciez asta.

Îl am alături și pe căpitanul echipei de Fed Cup, am mult sprijin. Nu mă simt singură, e o atmosferă bună în echipă", a spus Halep, la conferința de presă.

Chiar dacă Simona Halep și Darren Cahill au încheiat colaborarea, antrenorul australian continuă să-i ofere susținere morală liderului mondial. Cei doi au vorbit chiar la finalul meciului cu Sofia Kenin, iar Cahill nu a ezitat să o numească "nebună" pe româncă, după ce nu a reușit să profite de momentele în care s-a aflat în avantaj.

"Tot ceea ce-mi spune este special. Chiar astăzi am vorbit și mi-a spus că sunt nebună. Știu asta, dar pentru că vine din partea lui este mult mai important, mereu îmi oferă sfaturi bune și cred că-l voi asculta pentru totdeauna", a dezvăluit Simona Halep.

Simona Halep - Serena Williams Australian Open | Statistica înfricoșătoare pentru Simona

Campioana noastră o va înfrunta în optimile de la Australian Open pe Serena Williams, cea care poate fi considerată o adevărată ”sperietoare” pentru jucătoarele de pe primul loc WTA.

Pentru românca de 27 de ani, statistica este una înfricoșătoare, înainte de meciul care se va disputa luni la Melbourne. Astfel, Williams se poate lăuda cu nu mai puțin de 16 victorii adunate împotriva ocupantelor locului 1 în lume. Singura care o depășește la acest capitol este Martina Navratilova (18).

Serena Williams a învins nu mai puțin de 7 jucătoare care s-au aflat de-a lungul timpului în fotoliul de lider WTA. Martina Hingis (5), Victoria Azarenka (4), Jennifer Capriati (2), Justine Henin (2), Venus Williams (1), Lindsay Davenport (1) și Caroline Wozniacki (1) sunt ”victimele” din cariera Serenei.

De partea cealaltă, Simona Halep are un singur succes în fața unei ocupante a numărului 1 mondial. Culmea e că victoria, una dintre cele mai importante ale carierei, a venit chiar în fața Serenei Williams. La Singapore, în 2014, în faza grupelor, ”Simo” se impunea cu un categoric 6-0, 6-2. În finala competiției, Serena și-a luat revanșa (6-3, 6-0).

Simona Halep - Serena Williams Australian Open | Situația la ”directe”

Un alt aspect care ar putea s-o îngrijoreze pe româncă este situația la capitolul întâlniri directe. Simona a câștigat doar un meci din cele 9 disputate, cel la care am făcut referire mai sus. Totuși, faptul că și-a adjudecat un Grand Slam și a ajuns și numărul unu mondial a ajutat-o pe sportiva noastră să scape de un eventual complex în fața uriașei Serena.

"Serena era o sperietoare când eram mai tânără, dar acum nu mă mai simt intimidată. Am un respect uriaș pentru ea, pentru că este o mare campioana, dar e doar o adversară din turul următor pentru mine.

Să fii numărul 1 în lume sau să fii cel mai bun din lume, după părerea mea sunt lucruri puțin diferite. În acest moment, eu sunt numărul 1 în lume. Simt că sunt acolo de multe luni, multe săptămâni. Dar, cu siguranță Serena este cea mai bună din lume, pentru că are atât de multe trofee de Grand Slam. A fost foarte mult timp pe primul loc.

Nu pot să compar rezultatele mele cu ale ei. Dar, în acest moment, această poziție (n.r. de lider WTA) îmi dă încredere și mă ajută să fiu pozitivă", a spus Simona Halep, după victoria cu Venus Williams (6-2, 6-3).

Simona Halep - Serena Williams Australian Open | Simona poate intra în istorie

Simona are o șansă uriașă de a scrie istorie. Până în acest moment, doar 8 jucătoare au reușit să le învingă pe ambele surori Williams în același turneu.

Ultima dată când s-a întâmplat acest lucru a fost în 2016. Karolina Pliskova a reușit să le învingă atunci, la US Open, atât pe Venus, cât și pe Serena. Kim Klijsters este singura jucătoare din istorie care a reușit această performanță de două ori, în 2002 și 2009.

Celelalte jucătoare care au reușit această performanță sunt: Arantxa Sanchez-Vicario (1998), Steffi Graf (1999), Martina Hingis (2001), Lindsay Davenport (2004), Justine Henin (2007) și Jelena Jankovic (2010).

Simona Halep - Serena Williams Australian Open | Miză financiară uriașă pentru Simona

Simona Halep poate câștiga la Australian Open al doilea titlu de Grand Slam al carierei, dar jucătoarea noastră poate da lovitura și pe plan financiar, acolo unde poate depăși bariera celor 30 de milioane de dolari câștigate din tenis.

Sportiva adunase din sportul alb, înainte de Australian open, 28.157.199 de dolari. Ea poate trece de 30 de milioane de dolari doar dacă va câștiga trofeul, CEC-ul campioanei fiind unul de 2,88 de milioane de dolari.

În acest moment, Simona Halep este pe locul al șaselea într-un top al jucătoarelor care au câștigat cei mai mulți bani din tenis. Serena Williams (88 de milioane de dolari) e pe prima poziție. Venus Williams e pe doi (40 de milioane de dolari), iar Maria Sharapova e pe 3 (38 de milioane de dolari).

În situația în care se va impune la Melbourne, Halep va urca pe poziția a cincea în acest top, depășind-o pe Viktoria Azarenka (29.280.914). Caroline Wozniacki e pe 4 (33 de milioane de dolari).

Meciul dintre Simona Halep și Serena Williams se va disputa luni, de la ora 10:00. Partida va putea fi urmărită în format LIVE TEXT pe digisport.ro.

Etichete:

,

,

,

,